شەفەق نیوز/ وەگورەی ئامار فەرمی لەلایەن وەزارەتی پلانسازی
عراق، زیاتر لە نیمەی دانیشتوەیل پارێزگای موسەنا لات و نەدارن، ک ٥٢٪  لە خەڵک ئەو شارە زیان نەداری وەخوەیان دوینن، و
هەمیش پارێزگایل دیوانیە زیاتر لە ٤٨٪ ، و میسان زیاتر لە ٤٥٪.
رووبەر پارێزگای موسەنا رەسێدە ٥١٤٠٢ کێلومەتر چوارگووشە،
واتە ١١،٩٪ لە بەش عراقە، و ١٢ کەرت ئیداری و ٥ قەزا دیرێد.
شایستە داراییەیلە
لەی باوەتە،حامد حەسانی جیگر پارێزگار موسەنا ئەرا ئاژانس
شەفەق نیوز وت: وەداخەو ک رێژەی نەداری وەگورەی وەزارت پلانسازی لە ٥٢ لەسەد زیاترە،
و لە ساڵەیل گوزەیشتە ئەو شایستەیل داراییە ک بڕیار  دەریان لەلایەن حکومەت فیدڕالی جیوەجی نەکریان.
حەسانی وتیش؛ موسەنا خاوەن قەزا و ناحیەیل دویر دویریگە،
ک خوەی دوویەم گەورەترین پارێگاس و هەڵمەت ئاوەدانکردنەوەی گەورە لە ریوبانەیل خوازێد.
کارەساتیگ ئابووری
لەلاییگ تر پسپۆر ئابووری جەلیل لاکی وت: بەرزەوبوین رێژەی
هەژاری لە عراق وە تایبەت لە ناوڕاس و باشوور نوقڵانەی کارەسات گەورەیگ دەێد.
لامی نشان دا ک زیاتر لە نیمەی خەڵک ئەو پارێزگایلە خانە
خوار ئاست هەژاری، و داوا لە حکومەت کرد ریکارەیل ئابووری زوییگ ئەرا چارەکردن ئی قەیران
ئابووریە جیوەجی بکەێد.
کۆچبردن و کار
لەلای خوەییش ئەحمەد، یەکیگە لە خەڵک شار سەماوە ئەرا ئاژانس
شەفەق نیوز داد کرد و وت: دەرفەت کار لە پارێزگای موسەنا نییە، و منیش دەسفروەشی کەم
لە کەربەلا.
ئەحمەد دیاری کرد ک لاتی و نەداری ناچارم  کرد خیزانەگەم بیلمە گی تا بتوێنەم نانیان لە دویرەو
درارم، چوینکە دەرفەت کار لە موسنا پەیا نێەوود.
